Civilization III

Sid Meier's Civilization III, forkortet til Civ III eller Civ 3, er spill nummer tre i Civilization serien og ble lansert i 2001. Civ 3 ble laget under ledelse av designer Jeff Briggs og programmerer Soren Johnson. Spillet ble i 2001 omtalt som "en triumferende proklamasjon om at strategispill lever godt og er fremdeles i stand til å sette deg fastgrodd foran datamaskinen i timevis".

Civilization III, går ut på å bygge en sivilisasjon og lede den fra førhistorisk tid og frem og forbi moderne tid. Spilleren må bygge byer og bygninger, trene militære og sivilie enheter, bygge veier, åkre og gruver, forske frem nye teknologier og bygge underverker. Spilleren må finne balansen mellom god infrastruktur, tilgang på ressurser, diplomati, handel, kultur, økonomi og forskning.

Spillet
Spillverden består av ruter, hver med et bestemt terreng. Hver by ligger i en rute og militære og sivilie enhet kan flytte fra rute til rute. Hver by trenger mat, og befolkningen spiser den maten den trenger, mens et eventuelt overskudd lagres og bidrar til at byen vokser. I byene kan man bygge nye bygninger, og hvor fort det går kommer an på byens produksjon. Dersom befolkningen blir ulykkelige vil byens produksjon stoppe opp, og varer det lenge vil det bli opprør. I Civilization III vil befolkningen føle en tilhørighet til den nasjonen de ble født i, så befolkningen i okkuperte byer trenger tid for å bli assimilerte.

Kultur ble introdusert som et nytt konsept i Civ 3, og sivilisasjonens yttergrense bestemmes av hvor mye kultur det er i nærliggende byer.

Mottagelse
Spillet ble godt mottatt og vant flere priser, blant annet Computer Strategy Game of the Year i 2002. I 2003 hadde spillet solgt over to millioner kopier.

Noen av de nye konseptene som kom i Sid Meier's Alpha Centauri i 1999 var fjernet, og spillets første utgivelse hadde noen små feil, men disse ble ordnet med oppdateringer som kom like etter utgivelsen.

Referanser 

Videospill utviklet av Firaxis Games
Videospill fra 2001
Mac OS-spill
Civilization
Windows-spill
Videospill utviklet i USA
D.I.C.E. Awards-vinnere